AlbumWeb
Et fikst lille program, der kan lave flere typer af billedgallerier. Programmet er usædvanligt simpelt, og du kan lave et galleri blot ved at følge en guide.

Efter installationen skal du vælge Start-menuen, derefter Programmer, Photoaction, AlbumWeb og til sidst AlbumWeb. Klik derefter på I Agree. 

Programmet fungerer som en wizard – det hele foregår altså i rækkefølge, og programmet tager dig ved hånden hele vejen igennem.

Du starter med at vælge Create a New Project og klikker så på Next. I feltet, der kommer derefter, taster du et navn på dit album. Derefter klikker du igen på Next. Nu skal du vælge de filer, du vil have med i dit galleri. Klik på det grønne +, find en eller flere filer, du vil have med, og klik på Open. Nu klikker du igen på Next. Nu kan du vælge, hvilken type galleri du vil have – når du har valgt, klikker du på Generate and Preview for at se resultatet.

For at komme ud af programmet kan du altid vælge Close.